**Ole-Kristian Tollefsen** (født 29. mars 1984 i Oslo) er en norsk tidligere ishockeyspiller som avsluttet karrieren sin for svenske Färjestads BK i Svenska hockeyligan (SHL). Han spilte tidligere for Philadelphia Flyers og Columbus Blue Jackets i National Hockey League (NHL) og den svenske SHL-klubben Modo Hockey.

Han ble draftet i tredje runde, nummer 65 totalt, av Columbus Blue Jackets ved NHL Entry Draft 2002 og ble den fjerde nordmannen som spilte i NHL da han debuterte for Blue Jackets mot Phoenix Coyotes 23. november 2005. I NHL var han kjent for sine taklinger, sin fysiske spillestil og for sine slåsskamper, og fikk i sin tid i Columbus tilnavnet «The Norwegian Nightmare». Han har dessuten vært en viktig lederskikkelsene på det norske landslaget. Han deltok i Vinter-OL 2010 og 2014, og var fra 2011 til 2016 kaptein på landslaget.

Han la opp som spiller i 2018.

Han er sønn av den tidligere profilerte håndballspilleren Grethe Tollefsen.

Spillerkarriere
---------------

### Tidlige år

Han startet sin karriere i Nes Ishockeyklubb. 16 år gammel dro han til Lillehammer for å fortsette hockeykarrieren på hockeylinjen på Norges Toppidrettsgymnas. På Lillehammer ble hans talent for alvor oppdaget, og gjennom meget godt spill på juniorlagene fikk han allerede i sin første sesong i Lillehammer sjansen på klubbens A-lag. Han ble raskt kjent for sitt fysiske spill, og sesongen 2001/02 ble Tollefsens definitive gjennombrudd i norsk hockey. Han spilte fast på Lillehammer Ishockeyklubbs A-lag hele sesongen og vant NM-bronse med Lillehammers seniorlag, NM-sølv med NTG/Lillehammers eldre juniorlag og NM-gull med NTG/Lillehammers yngre juniorlag. Tollefsen ble i juni 2002 noe overraskende draftet i tredje runde, nummer 65 totalt, av NHL-klubben Columbus Blue Jackets.

### Juniorhockey i Canada

Høsten 2002 reiste Tollefsen til Canada og Brandon i Manitoba for å spille juniorhockey for Brandon Wheat Kings i Western Hockey League (WHL). Her ble han lagkamerat med spillere som Jordin Tootoo og Josh Harding. Tollefsen brukte litt tid på å tilpasse seg forholdene i WHL, men gjennom sin oppofrende og knallharde spillestil ble han ganske fort en populær og beryktet spiller i Brandon. 

Tollefsen spilte to sesonger i Brandon, før han høsten 2004 tok turen til Syracuse Crunch i American Hockey League, som er farmerklubben til Columbus Blue Jackets. Han spilte deretter et par kamper for Dayton Bombers i East Coast Hockey League (ECHL). Tollefsen kom tilbake og avsluttet sesongen i Syracuse Crunch.

### NHL-karriere

Den 23. november 2005 debuterte Tollefsen i NHL-kampen mot Phoenix Coyotes. Til tross for solid innsats av Tollefsen ble det tap 2-4 for Blue Jackets. Tollefsen fikk deretter med seg ytterligere fire NHL-kamper før han ble sendt ned til Syracuse Crunch i AHL igjen. Han ble dermed stående med fem NHL-kamper før sesongen 2006/07.

I sesongen 2006/07 ser Ole-Kristian Tollefsen ut til å ha kapret seg fast plass i Columbus Blue Jackets, og utgjorde sammen med Patrick Thoresen i Edmonton Oilers en norsk duo i NHL den sesongen. Han spilte 70 kamper i løpet av sesongen. Tollefsen gjorde sitt første NHL-poeng 24. november 2006, med en andre-assist på målet til Jason Chimera. Her ble han også kjent for å være taklingssterk, sin fysiske spillestil og for sine slåsskamper, og fikk i sin tid i Columbus tilnavnet «The Norwegian Nightmare».

> Jeg synes ikke noe særlig om imaget jeg har fått i Norge. Det er ikke bra når ungene på hockeyskolen kjenner meg igjen som «han som slåss». Det er synd [...] Her i USA blir jeg ikke oppfattet sånn. Her er jeg bare kjent for å være tøff i spillestilen. Og jeg kommer ikke til å forandre meg selv om jeg fremstilles feil i norsk media. Jeg håper ikke folk tror at jeg er her fordi jeg kan slåss, men fordi jeg er en god hockeyspiller.
> 
> 
> Ole-Kristian Tollefsen
> 
> 

> Dette har alltid vært en del av sporten her, og jeg tror det alltid kommer til å være det. I min spillestil hender det ofte at jeg må stille opp for en hard takling eller noen av mine egne lagkamerater. Så det er derfor jeg har de fightene jeg har.
> 
> 
> Ole-Kristian Tollefsen
> 
> 

I 2007/08 spilte han 51 NHL-kamper, og gikk glipp av store deler av sesongen på grunn av en nakkeskade.

I 2008/09-sesongen var han eneste nordmann i NHL, og slet med å få spilletid for Columbus. Også den sesongen ble i stor grad spolert på grunn av skader. Han fikk ikke forlenget kontrakt med Columbus. Han signert deretter en ett-årskontrakt med Patrick Thoresens tidligere klubb Philadelphia Flyers.

### Til Sverige

### Landslagskarriere

Tollefsen spilte også for Norge i Vinter-OL 2010. Her ble han mest kjent for hodetaklingen på Ľuboš Bartečko i kvalifiseringskampen mot Slovakia. Tollefsen fikk en matchstraff (5+20 minutter) for resten av kampen, som endte med en 4–3 seier til Slovakia. Mens de slovakiske spillerne krevde at Tollefsen skulle utestenges, tok de norske spillerne ham til forsvar.

Etter OL oppretter Det internasjonale ishockeyforbundet (IIHF) en disiplinærsak mot Tollefsen som senere fikk en dom på tre kampers karantene for taklingen. Dette innebar at han ikke fikk spille de første tre kampene av ishockey-VM 2010.

### Slutten av karrieren

Den 15. februar 2017 pådro Tollefsen seg en hodeskade på trening i Karlstad med sin klubb Färjestad etter et sammenstøt med en lagkamerat. Nærmere undersøkelser viste at Tollefsen hadde fått en hjerneskade i sammenstøtet. Et år senere la Tollefsen opp som ishockeyspiller som følger senfølgene av hjernerystelsen (postcommotiosyndrom).

Etter spillerkarrieren
----------------------

I august 2018 fikk Tollefsen stilling som spillerutvikler i Norges Ishockeyforbund med fokus på utvikling av unge spillere og klubber. Blant prosjektene han har vært involvert i, er «Tett på», som har som formål å gi tett oppfølging av noen av de største talentene på herresiden frem mot OL i Beijing 2022.

Den 24. november 2018 ble han hyllet av Färjestad innen hjemmekampen mot Frölunda HC.

Tollefsen har også arbeidet som ekspertkommentator på Viasat.

Privatliv
---------

Tollefsen har siden 2009 vært gift med Guro Strypet. Sammen har de to barn: sønnen Philip (født 2010) og datteren Vida (født 2012).

Referanser
----------

1. 1 2 3  
«- Stjernene frykter Tollefsen... men NHL-proffen liker ikke «slåssimaget»» **(norsk)**. vg.no. 3. oktober 2007. Besøkt 30. august 2016.
2. 1 2  «Tollefsen legger opp: - Jeg brøt sammen i gråt». *TV 2* **(norsk)**. Besøkt 1. februar 2018.
3. ↑  «Her slåss Tollefsen - igjen!» **(norsk)**. vg.no. 4. januar 2007. Besøkt 30. august 2016.
4. 1 2  «Tollefsen kalles «Norwegian nightmare»: - Jeg er snill som et lam» **(norsk)**. vg.no. 1. desember 2006. Besøkt 30. august 2016.
5. ↑  
Øystein Jarlsbo (31. juli 2009). «Tollefsen valgte tøffe Flyers» **(norsk)**. vg.no. Besøkt 3. august 2009.
6. 1 2  
«Hockeydramaet: Satan sendte Norge ut av OL» **(norsk)**. vg.no. 24. februar 2010. Besøkt 30. august 2016.
7. ↑  
«Patrick Thoresen: - Tollefsen gjorde det ikke med vilje» **(norsk)**. vg.no. 24. februar 2010. Besøkt 30. august 2016.
8. ↑  «Oppretter disiplinærsak mot Tollefsen» **(norsk)**. vg.no. 24. mars 2010. Besøkt 30. august 2016.
9. ↑  
«Tollefsen vil anke for å rekke Frankrike-kampen» **(norsk)**. TV2.no. 20. april 2010. Besøkt 30. august 2016.
10. ↑  
«Tollefsen lei av å bli kalt grisespiller» **(norsk)**. TV2.no. 22. april 2010. Besøkt 30. august 2016.
11. ↑  «Smällen – Färjestad-stjärnan skadad» **(svensk)**. Aftonbladet.se. 16. februar 2018. Besøkt 6. februar 2019.
12. ↑  «– Jeg gruet meg til at barna skulle komme hjem» **(norsk)**. NRK.no. 2. september 2018. Besøkt 6. februar 2019.
13. ↑  «Hjernerystelse: Tollefsen ute av spill lenge». *VG* **(norsk)**. Besøkt 1. februar 2018.
14. ↑  «Efter hjärnskakningen – karriären över för Tollefsen: "Bara grät"» **(svensk)**. Hockeysverige.se. 30. januar 2018. Besøkt 6. februar 2019.
15. ↑  «Ole-Kristian Tollefsen: Jag är inte längre en hockeyspelare» **(svensk)**. Farjestadbk.se. 30. januar 2018. Besøkt 6. februar 2019.
16. ↑  «La opp etter hovudskade – no er den tidlegare landslagskapteinen tilbake i ishockeyen» **(norsk)**. NRK.no. 28. august 2018. Besøkt 6. februar 2019.
17. ↑  ««Tett på»: Talentutvikling mot OL 2022» **(norsk)**. Hockey.no. 5. november 2018. Arkivert fra originalen 7. februar 2019. Besøkt 6. februar 2019.
18. ↑  «Tollefsen hyllad av Färjestad» **(svensk)**. Aftonbladet.se. 24. november 2018. Besøkt 6. februar 2019.
19. ↑  «Snabb revansch inför fullsatt hus» **(svensk)**. Farjestadbk.se. 24. november 2018. Besøkt 6. februar 2019.
20. ↑  «Ole-Kristian Tollefsens hyllningsceremoni» **(svensk)**. Farjestadbk.se. 25. november 2018. Besøkt 6. februar 2019.
21. ↑  «Mats Rosseli Olsen vant Champions Hockey League for tredje gang» **(norsk)**. VG.no. 5. februar 2019. Besøkt 6. februar 2019.
22. ↑  «Håper på NHL-spill til han er 40» **(norsk)**. Aftenposten.no. 18. mai 2008. Besøkt 6. februar 2019.
23. ↑  «Snekret bane i huset til sønnen Philip (4): Kaptein Tollefsen: - Ikke så interessert» **(norsk)**. VG.no. 5. november 2014. Besøkt 6. februar 2019.
24. ↑  «Norges landslagskaptein: Vil leve et normalt liv igjen» **(norsk)**. VG.no. 7. november 2017. Besøkt 6. februar 2019.

Eksterne lenker
---------------

* (en) Ole-Kristian Tollefsen – Olympedia Rediger på Wikidata

* (en) Ole-Kristian Tollefsen – Sports-Reference (OL-resultater – arkivert) Rediger på Wikidata

* (en) Ole-Kristian Tollefsen – National Hockey League (NHL) Rediger på Wikidata

* (en) Ole-Kristian Tollefsen – Eurohockey.com Rediger på Wikidata

* (en) Ole-Kristian Tollefsen – Hockeydb.com Rediger på Wikidata

* (en) Ole-Kristian Tollefsen – Hockey-Reference.com Rediger på Wikidata

* (en) Ole-Kristian Tollefsen – Eliteprospects.com Rediger på Wikidata
* Norske NHL-rekorder
* Norskfødte spillere draftet av NHL-lag
* Nes IK

| * v
* d
* r
De olympiske ringer Norges herrelandslag i ishockey under Vinter-OL 2010 |
| --- |
| Målvakter | 30: Ruben Smith **·** 33: Pål Grotnes **·** 34: André Lysenstøen | Norges flagg |
| Forsvarsspillere | 5: Juha Kaunismäki **·** 6: Jonas Holøs **·** 7: Tommy Jakobsen (K) **·** 23: Mats Trygg (A) **·** 36: Lars Erik Lund **·** 47: Alexander Bonsaksen **·** 55: Ole-Kristian Tollefsen |
| Angrepsspillere | 8: Mads Hansen (A) **·** 9: Marius Holtet **·** 10: Lars Erik Spets **·** 19: Per-Åge Skrøder **·** 20: Anders Bastiansen **·** 22: Martin Røymark **·** 26: Kristian Forsberg **·** 29: Tore Vikingstad **·** 35: Martin Laumann Ylven **·** 41: Patrick Thoresen **·** 42: Jonas Solberg Andersen **·** 46: Mathis Olimb **·** 48: Mats Zuccarello Aasen |
| Trenere | Landslagstrener: Roy Johansen **·** Assistenttrener: Knut Stubdal **·** Målvaktstrener: Sam Liebkind |


| * v
* d
* r
De olympiske ringer Norges herrelandslag i ishockey under Vinter-OL 2014 |
| --- |
| Målvakter | 20: Steffen Søberg **·** 30: Lars Haugen **·** 34: Lars Volden | Norges flagg |
| Forsvarsspillere | 4: Daniel Sørvik **·** 6: Jonas Holøs **·** 17: Henrik Ødegaard **·** 23: Mats Trygg **·** 39: Henrik Solberg **·** 47: Alexander Bonsaksen **·** 55: Ole-Kristian Tollefsen (K) |
| Angrepsspillere | 8: Mads Hansen **·** 13: Sondre Olden **·** 19: Per-Åge Skrøder **·** 20: Anders Bastiansen (A) **·** 21: Morten Ask **·** 22: Martin Røymark **·** 26: Kristian Forsberg **·** 28: Niklas Roest **·** 40: Ken André Olimb **·** 41: Patrick Thoresen (A) **·** 43: Fredrik Lystad Jacobsen **·** 45: Robin Dahlstrøm **·** 46: Mathis Olimb **·** 48: Mats Zuccarello Aasen **·** 51: Mats Rosseli Olsen |
| Trenere | Landslagstrener: Roy Johansen **·** Assistenttrener: Bjørn Mathisrud **·** Knut Jørgen Stubdal **·** Målvaktstrener: Per-Erik Alcén |